
ΨΗΦΙΣΜΑ
Καταγγέλλουμε την απρόκλητη επίθεση των δυνάμεων καταστολής, που με εντολή και σχέδιο της κυβέρνησης, της ηγεσίας της δικαιοσύνης και της αστυνομίας, προσπάθησε με τη βία να διαλύσει τη συγκέντρωση εργατικών σωματείων και μαζικών φορέων της Θεσσαλονίκης, ενάντια στη φασιστοσύναξη που πραγματοποιήθηκε υπό την προστασία των δυνάμεων της αστυνομίας, στο ξενοδοχείο Capsis.
Μια συγκέντρωση που έσπασε στην πράξη την απαγόρευση συναθροίσεων που διέταξε η αστυνομική διεύθυνση Θεσσαλονίκης, ανήμερα της 28ης Οκτώβρη. Τόσο αντισυστημικός ο εγκληματίας φασίστας Κασιδιάρης, που η αστυνομία τον περιβάλλει με στοργή… Ο ζήλος των δυνάμεων καταστολής να υλοποιήσουν την κυβερνητική εντολή και να μην εκφραστεί η λαϊκή αγανάκτηση για την παρουσία του νεοναζιστή και του συρφετού του, προκάλεσε τα επεισόδια και την προσαγωγή 2 συναγωνιστών.
Μετά τη λαϊκή κατακραυγή, οι δύο διαδηλωτές αφέθηκαν ελεύθεροι! Η αποφασιστική στάση των διαδηλωτών, οι συντονισμένες παρεμβάσεις του οργανωμένου λαϊκού κινήματος οδήγησε στην απελευθέρωση των συναδέλφων μας. 
Συνεχίζουμε αποφασιστικά, απομονώνουμε τους φασίστες όπου τολμήσουν να εμφανιστούν, όπου προσπαθήσουν να σπείρουν το δηλητήριό τους.

